|  |
| --- |
| Pesticider & Biocider |
| J.nr. 2021-56284 |
| Ref. HEWEN |
| Den 04. april 2022 |

### Bilag 1

### Oplysninger til etiket og brugsanvisning for A-TOX, BPR-reg. nr. 179-243

I. Etiketten skal udformes i overensstemmelse med det godkendte resumé af det biocidholdige produkts egenskaber, jf. artikel 69, stk. 1, i biocidforordningen (Forordning (EU) nr. 528/2012), og CLP-Forordningen[[1]](#footnote-2).

II. Det er udelukkende ansøgers/godkendelsesindehaverens ansvar, at etiket, mærkning og pakning lever op til lovens krav, jf. biocidforordningen artikel 69. Etiket og mærkning skal være på dansk.  
Nedstående tekst i afsnit III er bidrag til overholdelsen af reglerne og således kun en del af de krav, som stilles til blandt andet etiketten.

III. Etiketten skal indeholde nedenstående oplysninger. Op­lys­ninger i citationstegn skal angives ordret:

1. I hovedfeltet:

”Træbeskyttelsesmiddel

Må kun anvendes til træbeskyttelse mod husbuk (*Hylotrupes bajulus*), almindelig borebille (*Anobium punctatum*) og termitter (*Reticulitermes* sp*.*) indendørs. Må kun anvendes erhvervsmæssigt. Må i boliger og erhvervsbygninger kun anvendes i rum, hvor mennesker opholder sig kortvarigt (f.eks. uudnyttede kælder- og loftsrum). Må kun anvendes i brugsklasse 1, jf. DS/EN335:2013.”

2) I advarselsfeltet:

”ADVARSEL

Kan forårsage allergisk hudreaktion. (H317)

Forårsager alvorlig øjenirritation. (H319)

Forårsager hudirritation. (H315)

Meget giftig med langvarige virkninger for vandlevende organismer. (H410)

Kan ætse metaller. (H290)

Undgå indånding af spray.

Tilsmudset arbejdstøj bør ikke fjernes fra arbejdspladsen.

Undgå udledning til miljøet.

Udslip opsamles.

Bær kemisk resistente beskyttelseshandsker ved brug af produktet. (P280)” Handskematerialet skal angives af godkendelsesindehaveren i produktdatabladet.

”Ved fortynding: bær beskyttelsestøj.” Krav til beskyttelsestøj skal angives af godkendelsesindehaveren i produktdatabladet.

”Ved flowcoating (deluging) og manuel sprøjtning skal der bæres en beskyttende heldragt (som minimum type 4, EN14605). Nye handsker tages i brug ved hver arbejdsperiode.

Ved manuel sprøjtning på angrebet træværk er det obligatorisk at bruge åndedrætsværn med beskyttelsesfaktor 10, f.eks. mindst en halv-/helmaske med partikelfilter P2.” Krav til åndedrætsværn skal angives af godkendelsesindehaveren i produktdatabladet.

”Ved påføring med pensel/rulle, manuel neddypning, injektion samt imprægnering via borehuller skal der bæres beskyttende heldragt (som minimum type 6, EN 13034).

Vask huden grundigt efter brug.

Overtrædelse af nedenstående særligt fremhævede forskrifter kan medføre straf:

**Må kun anvendes til** **træbeskyttelse mod husbuk (*Hylotrupes bajulus*), almindelig borebille (*Anobium punctatum*) og termitter (*Reticulitermes* sp.) indendørs. Må kun anvendes erhvervsmæssigt. Må i boliger og erhvervsbygninger kun anvendes i rum, hvor mennesker opholder sig kortvarigt (f.eks. uudnyttede kælder- og loftsrum). Må kun anvendes i brugsklasse 1, jf. DS/EN335:2013.**

**Må kun anvendes mod termitter, når det behandlede træ skal eksporteres.**

**Må kun anvendes industrielt, når det behandlede træ skal eksporteres.**

**Må ikke anvendes mod andre skadevoldere og ikke i højere doseringer end de i brugsanvisningen nævnte.**

**Må kun anvendes i doseringer på 200-300 g/m2 ved påføring med pensel/rulle, manuel sprøjtning, injektion, imprægnering via borehuller, manuel neddypning samt flowcoating (deluging).**

**dagen.**

**Injektion må ikke kombineres med manuel sprøjtning.**

**Må ikke anvendes til træværk, der kommer i direkte berøring med fødevarer, foderstoffer samt dyr.**

**Må ikke anvendes direkte på eller i nærheden af fødevarer, foderstoffer eller drikkevarer eller på overflader eller redskaber, som kan være i direkte kontakt med fødevarer, foderstoffer, drikkevarer og dyr.**

**Må ikke tømmes i kloakafløb.**

**Kan være skadelig for beskyttede arter som flagermus, gedehamse eller fugle. Tilstedeværelsen af beskyttede arter i området, der skal behandles, skal undersøges inden brug af produktet. Anvend passende forholdsregler, hvis nødvendigt.**

**Opbevares utilgængeligt for børn.**

**Må ikke opbevares sammen med fødevarer, drikkevarer og foderstoffer.**

**Nyligt behandlet træ skal efter behandlingen henstilles overdækket eller på et hårdt og uigennemtrængeligt underlag for at forebygge direkte spild til jord og vand.**

**Eventuelt spild skal opsamles til genbrug eller bortskaffelse.**

**Dette træ er behandlet med et biocidholdigt produkt indeholdende permethrin og kan forårsage en allergisk hudreaktion.**

**Ovenstående indrammede angivelse skal være tydeligt anført på et faktaark eller lignende, der følger det behandlede træ.”**

Farepiktogrammet GHS05, GHS07 og GHS09.

Miljøstyrelsen henleder opmærksomheden på, at godkendelsesindehaver skal anføre oplysninger om førstehjælp, herunder:

VED KONTAKT MED HUDEN: Vask med rigeligt sæbe og vand. Ved hudirritation eller udslæt: Søg lægehjælp.

VED KONTAKT MED ØJNENE: Skyl forsigtigt med vand i flere minutter. Fjern eventuelle kontaktlinser, hvis dette kan gøres let. Fortsæt skylning. Ved vedvarende øjenirritation: Søg lægehjælp.

Hvis der er brug for lægehjælp, medbring da beholderen eller etiketten.

3) I deklarationsfeltet:

a) Teksten ”Træbeskyttelsesmiddel BPR-reg. nr. 179-243. Aktivstof og biocidholdigt produkt er godkendt efter biocidforordningen (Forordning (EU) nr. 528/2012)”.

b) Oplysning om præparattype: ”emulsionskoncentrat” for dette præparat.

c) Indholdet af aktivstof i vægtprocent (% w/w) og g/L ved 20°C.

d) Sætningen: ”Indeholder isopropanol, (2-methoxymethylethoxy)propanol, 3-butoxy-2-propanol.”

e) Udløbsdatoen skal anføres. Denne dato må højst være 2 år efter produktionsdatoen. Etikettens dato kan udformes som en hen­visning til en produktionsdato andetsteds på emballagen.

f) Batchnummer eller – betegnelse skal anføres.

g) Pakningsstørrelse i L.

h) Godkendelsesindehavers navn og adresse.

4) Brugsanvisningen:

Oplysninger om skadevoldere, anvendelsesområdeog doseringer.

Følgende retningslinjer gælder i forhold til bortskaffelse.

Der skal mærkes med sikkerhedssætning P501: ”Rester og emballage bortskaffes som farligt affald.”

Følgende sætning skal anføres under sikkerhedssætning P501: ”Ovenstående sætning er Miljøstyrelsens vejledning om affaldshåndtering af dette produkt. Følg altid kommunens affaldsregulativ og forhør dig hos kommunen, hvis du er i tvivl.”

1. Europa-Parlamentets og Rådets forordning (EF) Nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006. [↑](#footnote-ref-2)